26. aprila 1986 ponoči je bil Šašenok med izvajanjem varnostnega testa, v sobi 604, sobi odzračevalnega sklada reaktorja 4, ki se nahaja pod reaktorsko napajalno enoto, kjer je spremljal parametre sistemov in opreme pogonske enote ter pregledoval in poročal odčitke merilnikov tlaka v sobi s telegrafom. Ta dan bi mogel biti prost, vendar je bil poklican na delo zaradi nadomestitve enega od inženirjev. Ko je ob 1:23 reaktor eksplodiral, se je zgradba reaktorja porušila in veliko teh ruševin se je zrušilo tudi na sobo odzračevalnega sklada. Pri tem je Šašenok utrpel več hujših poškodb in opeklin. Ker so se pri eksploziji zlomile hladilne cevi, je Šašenoka zadela radioaktivna voda in ga opekla. Približno deset minut po eksploziji ga je našel eden od inženirjev, Nikolaj Gorbačenko. Šašenok je nezavesten ležal na tleh pod porušenim delom cevi sobe ter pri tem utrpel zlom hrbtenice in rebr ter velike toplotne in sevalne opekline, zaradi česar mu je na več mestih telesa tekla kri, iz ust pa mu je tekla krvava pena. Gorbačenko ga je odnesel do nadzorne sobe reaktorja 4.